Գլոբալիզացիայի և տարածաշրջանային համագործակցության վերլուծական կենտրոնի ղեկավար Ստեփան Գրիգորյանի խոսքով, հայաստանյան հեղափոխությունից հետո Կրեմլում կարծում են, որ իրենց ազդեցությունը Հայաստանում նվազում է և անհանգստացած են, ու Լավրովի հայտատարությունը պետք է դիտարկել այդ համատեքստում: «Շատ մարդիկ, ովքեր երկար ժամանակ աշխատել են Ռուսաստանի հետ, հիմա հայտնվում են կասկածյալների, մեղադրյալների կարգավիճակում: Պարզ է, որ իրենք մտածում են, թե դա ինչ է նշանակում իրենց համար: Իմ կարծիքով սխալ էր, որ Ռուսաստանն արձագանքեց, դա միջամտություն է, դա ճնշում է մեր դատարանների վրա»,- ասաց Գրիգորյանը: